open-index/open-wikipedia-markdown huggingface dataset:
C. W. Ceram

**C. W. Ceram**, oik. **Kurt Willy Marek**, (20. tammikuuta 1915 Berliini, Saksa – 12. huhtikuuta 1972 Hampuri, Länsi-Saksa) oli saksalainen toimittaja ja kirjailija, joka on kirjoittanut suosittuja arkeologiaa käsitteleviä teoksia. 

Marek asui vuodesta 1954 Yhdysvalloissa. Hän otti toisen maailmansodan jälkeen salanimen saadakseen etäisyyttä sodanaikaiseen työhönsä Saksan propagandan palveluksessa. Hänen nimeään kantaa tietokirjapalkinto Ceram-Preis, jonka myöntää Rheinisches Landesmuseum Bonn.

Ceramin tunnetuin teos *Muinaisaarteita etsimässä* (*Götter, Gräber und Gelehrte*) ilmestyi 1949, ja siinä hän kertoo arkeologian kehityksestä. Teoksesta tuli uudentyyppisen populaarin tietokirjan esikuva. Se on ilmestynyt lähes 30 kielellä yli viitenä miljoonana kappaleena. Ceramin sota-aikaisia teoksiaan ovat *Wir hielten Narvik* (1941) ja *Rote Spiegel – überall am Feind. Von den Kanonieren des Reichsmarschalls* (1943).

Marek vastasi anonyymin kirjoittajan teoksen *[[Nainen Berliinissä]]* alkuperäisestä julkaisusta Yhdysvalloissa 1959, ja esimerkiksi suomenkielisessä laitoksissa on hänen saatesanansa. Kirjan alkuperäinen kirjoittaja pysyi salassa Marekin eläessä, mutta teoksen ilmestyessä Saksassa 2003 tunnettu saksalainen kustannustoimittaja Jens Biskya paljasti nimen, Marta Hillers, joka oli saksalainen toimittaja. Nimen paljastaminen herätti Saksassa kohun. Saksankielisen laitoksen julkaissut Hans Magnus Enzensberger syytti paljastajaa "häpeämättömäksi".

Ceramin poika Max Marek on taidemaalari.

## Suomennetut teokset
* *Muinaisaarteita etsimässä: arkeologian romaani*, alkuteos: *Götter, Gräber und Gelehrte*, ruotsalaisten asiantuntijoiden tarkistamasta laitoksesta suom. Lauri Hirvensalo. WSOY, 1951
* *Ensimmäinen amerikkalainen: intiaanien arvoitus*, alkuteos: *Der erste Amerikaner*, suom. Raija Mattila. Kirjayhtymä, 1973 

;Muita
* Esipuhe teoksessa *Nainen Berliinissä: autenttinen päiväkirja Berliinistä 20.4.–22 6.1945* (*Eine Frau in Berlin*, suom. Mirja Rutanen, Jyväskylä: Gummerus 1960 

## Lähteet
Kovelo

**Kovelo** on järvi Somerniemellä Somerolla. Se sijaitsee vedenjakajalla Karjaanjoen vesistöön kuuluvien Heinjärven ja Arimaa-järven välillä, Somerniemen Härjänojan kylässä, karun ja korkean Tammelan ylängön reunamilla.

Järven pinnankorkeus on 121,0 m, mikä on Someron järvistä korkein Palikaisten kylässä sijaitsevan Isolammin (129,7 m) jälkeen. Pinta-ala on 23,5 hehtaaria ja valuma-alue 195 hehtaaria. Järvi jakautuu kahteen kapean salmen yhdistämään altaaseen, joista luoteisemman suurin syvyys on noin 4 metriä ja kaakkoisemman noin 6 metriä. Järven vesi on humuspitoista, ruskeaa ja melko hapanta, mutta happamoitumista vastaan puskurikykyistä. Happitilanne järvessä on ajoittain huono, mikä vaatii hoitotoimenpiteitä.

Järvi kuuluu Karjaanjoen vesistöön ja laskee Vehka-Patamo-järveen, josta vedet edelleen virtaavat Myllyjärveen ja tästä Arimaajärveen. Järvellä on kuitenkin Heinlammen kautta Heinjärveen myös toinen lasku-uoma, jossa virtaa vesi vain runsaimpien sateiden aikaan. Näin järvi muodostaa ajoittaisen bifurkaation.

Kovelon Heinjärven puoleisessa lasku-uomassa on aiemmin ollut Tanjaksen myllyksi nimitetty jalkamylly, ja Manu Kärjen kokoaman muistitiedon mukaan lasku-uoma Vehka-Patamoon olisi Forssa-yhtiön aikoinaan kaivama, jolloin järven laskusuunta olisi muuttunut. Vuonna 1822 valmistuneessa isonjaon kartassa  nähdään uomista kuitenkin vain Vehka-Patamoon laskeva, mutta ei Heinlammiin johtavaa.

## Lähteet
*
### Viitteet
Luettelo Suomen albumilistan ykkösistä vuonna 1978

Tämä on **luettelo Suomen albumilistan ykkösistä** vuodelta 1978, joka sisältää Suomen Musiikkikauppiasliiton kerran kuussa kokoaman Mitä Suomi soittaa -listan ensimmäiselle sijalle yltäneet levyt.

Vuoden 1972 elokuusta vuoteen 1994 Suomen Musiikkikauppiasliitto kokosi Mitä Suomi soittaa -listan itse, koska ennen vuotta 1994 Suomessa ei ollut yhtä virallista albumilistaa.

## Myydyimmät albumit Timo Pennasen luoman listan mukaan
Tämä lista on laadittu Timo Pennasen *[[Sisältää hitin]]* (2006) -kirjan tietojen perusteella ja lista näyttää vuoden jokaisen kuukauden myydyimmän albumin. Pennanen itse mainitsee kirjassaan, että kirjan albumilistat ennen vuotta 1994, on laadittu ottaen huomioon usea eri lista ja laskettu yhteen. Pennasen itse jälkeenpäin laatimat listat siis vastaavat joka tapauksessa äänitteiden todellista myyntiä. Toisin kuin Mitä Suomi soittaa -listalla, ei Pennanen ole kelpuuttanut eri esittäjien kokoelmia listalleen, soundtrack-äänitteet kylläkin.

## Katso myös

## Lähteet
*
*
Saana Hyvärinen

**Saana Sofia Hyvärinen** (s. 20. toukokuuta 1977 Helsinki) on suomalainen freelancer-näyttelijä. Hänen läpimurtoroolinsa oli elokuvassa *[[Pieni pyhiinvaellus]]* (2000), jossa hän esitti Ritvan roolin. Roolistaan elokuvassa Hyvärinen palkittiin parhaana naisnäyttelijänä Moskovassa Faces of Love -elokuvafestivaaleilla. Hän on näytellyt myös elokuvissa *[[Lopun alku]]* (2009) ja *[[Virginie]]* (2009), ja tv-sarjoissa *[[Kultainen noutaja (televisiosarja)|Kultainen noutaja]]*, *[[Lehmän vuosi]]* ja *[[Make Up (televisio-ohjelma)|Make Up]]*. Saana Hyvärinen on valmistunut teatteritieteiden maisteriksi vuonna 2001.

## Palkinnot
*Best Actress Faces of Love Film Festival, Moscow (2001)

## Ehdokkuudet
*Venla (2001) Paras naispääosa

## Yksityiselämä
Saana Hyvärinen on naimisissa näyttelijä Teemu Palosaaren kanssa ja hänellä on kolme lasta. Hänen siskonsa Niina Hyvärinen on balettitanssija.

## Aiheesta muualla
*
*Saana Hyvärinen Elonetin sivuilla
*Saana Hyvärinen Helsingin freelancer-näyttelijöiden sivuilla 

## Lähteet
*Lopun alku: Saana Hyvärinen

### Viitteet
Pekka Ryynänen (s. 1949)

**Pekka Martti Ryynänen** (s. 2. lokakuuta 1949 Helsinki) on suomalainen kuvataiteilija. Hänen vanhempansa ovat varatuomari, komentaja Bruno Ryynänen ja Jenny Ryynänen, o.s. Hirvonen. Leski. Ryynäsen puoliso oli puvustomestari Raija Ryynänen, o.s. Niskala vuodesta 1970. Heillä on kaksi lasta, Josetta Saskia (s. 1971) ja Juho Ontrei (s. 1978). 

Ryynänen on käynyt Vapaata Taidekoulua Helsingissä 1969–1975 ja debytoinut 1976 Helsingissä. Hän on osallistunut lukuisiin näyttelyihin Suomessa ja ulkomailla. Hän on toiminut opettajana Taideteollisessa korkeakoulussa 1983-1987 ja Suomen Taideakatemian koulussa 1987–1990.

Suomen taiteilijaseuran hallituksen jäsen hän oli 1985–1989, Helsingin taiteilijaseuran puheenjohtajana 1981–1983 ja Valtion näyttelyvaliokunnan puheenjohtajana 1986–1990. Hän on Espanjan MAC – Málagan taiteilijaseuran ja Taidemaalariliiton jäsen ja Helsingin taiteilijaseuran kunniajäsen. Hänen töitään on useissa kokoelmissa. Hän on tunnettu sekä taidemaalarina, -graafikkona että kuvanveistäjänä.

## Lähteet
* 
* Pekka Ryynäsen omat sivut 
* Saskia – Elämää ja taidetta, Helsingin Saskia ry, 2008 Tallinna,
Pekka Ryynänen

**Pekka Ryynänen** voi tarkoittaa jotakin seuraavista henkilöistä:

* Pekka Ryynänen (1932–2024), kuvataiteilija, akvarellisti
* Pekka Ryynänen (s. 1949), kuvataiteilija, taidegraafikko, kuvanveistäjä
Ryynänen

**Ryynänen** on suomalainen sukunimi, joka on muun muassa seuraavilla henkilöillä:

* Aimo Ryynänen (s. 1946), kunnallisoikeuden professori 
* Aki Ryynänen (s. 1983), käsikirjoittaja
* Eva Ryynänen (o.s. *Åsenbrygg*, myöh. *Honkajärvi*, 1915–2001), kuvanveistäjä, professorin arvonimi
* Janne Ryynänen (s. 1988), yhdistetyn hiihtäjä
* Juho Ryynänen (1873–1933), maanviljelijä, kunnallisneuvos. Maalaisliiton kansanedustaja
* Markku Ryynänen (s. 1945), lääkäri ja emeritusprofessori
* Markku Ryynänen (s. 1971), kansantanssinopettaja
* Max Ryynänen (s. 1972), visuaalisen kulttuurin tutkija, yliopiston lehtori ja kirjailija
* Mika Ryynänen (s. 1969), keskimatkojen juoksija 
* Mirja Ryynänen (o.s. *Venäläinen*, s. 1944), poliitikko
* Olli-Pekka Ryynänen (s. 1951), yleislääketieteen professori
* Pekka Martti Ryynänen (s. 1949), kuvataiteilija, taidegraafikko, kuvanveistäjä
* Pekka Pauli Ryynänen (1932–2024), kuvataiteilija, akvarellisti
* R. R. Ryynänen (oik. *Roine Rikhard Ryynänen*, 1891–1963), sanoittaja, tenorilaulaja ja kuoromies
* Robin Ryynänen (s. 1997), kestävyysjuoksija
* Sippo Ryynänen (s. 1950), prikaatikenraali
* Toivo Ryynänen (1951–2020), Jaakko Tepon lauluissa mainittu koneenkuljettaja
* Viljo Ryynänen (1925–2021), maataloudentutkija, professori
Pekka Ryynänen (s. 1932)

**Pekka Pauli Ryynänen** (6. huhtikuuta 1932 Hyvinkää – 26. heinäkuuta 2024 Hyvinkää) oli suomalainen kuvataiteilija ja akvarellisti. Hänen vanhempansa olivat eläinlääkäri Pekka Ryynänen ja Gertrud o.s. Fiedler. Hänellä on vaimonsa Irman, o.s. Lajunen, kanssa kolme lasta, Liisa (s. 1954), Pekka (s. 1962) ja Jukka (s. 1964).

Ryynänen kävi Taideteollisen oppilaitoksen koristemaalarin kurssin 1953–1956 ja suoritti mainoshoitajan tutkinnon, MAT, markkinointi-instituutissa 1960 sekä kävi myynti- ja markkinointisuunnittelun kurssin 1973, Commercial English -kurssin ja opiskeli markkinointi-instituutissa 1976. Hän debytoi kuvataiteilijana Hyvinkäällä 1957.

Hän oli Hyvinkään Taiteilijaseuran ja Suomen Akvarellitaiteen yhdistyksen jäsen sekä Hyvinkään Taidekillan kunniajäsen. Suomen Akvarellitaiteen yhdistys ry:n hallituksen jäsen hän oli vuodesta 2000 lähtien. Hyvinkään Taiteilijaseuran puheenjohtajana hän oli 1969 ja Hyvinkään kaupungin kulttuurilautakunnan jäsen 1996–1997 ja 1980–1984.

## Lähteet
* 

### Viitteet
Michael Mann (tieteilijä)

**Michael E. Mann** (s. 28. joulukuuta 1965) on yhdysvaltalainen klimatologi, joka on tullut tunnetuksi ennen kaikkea paleoklimatologisista tutkimuksistaan. Hän valmistui filosofian tohtoriksi Yalen yliopiston geologian ja geofysiikan osastolta vuonna 1998 ja on toiminut vuodesta 2009 lähtien professorina Pennsylvanian osavaltionyliopiston meteorologian osastolla.

Mann on yksi palkutun ilmastonmuutokseen keskittyvän RealClimate.org-verkkosivuston perustajajäsenistä.

Mann on pyrkinyt selittämään ilmastonmuutokseen liittyviä ongelmia ja ratkaisuja suurelle yleisölle. Vuonna 2017 hän julkaisi lastenkirjan *The Tantrum That Saved the World* yhdessä kuvittaja Megan Herbertin kanssa. 

## Julkaisuja

*   
* Michael E. Mann (2012). The Hockey Stick and the Climate Wars: Dispatches from the Front Lines. Columbia University Press. .
* Michael E. Mann; Toles, Tom (2016). The Madhouse Effect : How Climate Change Denial Is Threatening Our Planet, Destroying Our Politics, and Driving Us Crazy. New York: Columbia University Press. . ("A preview of The Madhouse Effect". National Center for Science Education. Retrieved 2016-09-01.)
* Michael E. Mann; Herbert, Megan (2018). The Tantrum That Saved The World. World Saving Books. .
* Mann, Michael E.; Bradley, Raymond S.; Hughes, Malcolm K. (1999), "Northern hemisphere temperatures during the past millennium: Inferences, uncertainties, and limitations", Geophysical Research Letters, 26 (6): 759–762,

## Katso myös
*Ilmastonmuutoskeskustelu
*Philip Jones (klimatologi)

## Lähteet
*

### Viitteet

## Aiheesta muualla
*
*Michael Mannin kotisivut (PSU)
César Delgado

**César Fabián "El Chelito" Delgado Godoy** (s. 18. elokuuta 1981 Rosario) on argentiinalainen, vuonna 2019 pelaajauransa päättänyt jalkapalloilija. Hän oli pelipaikaltaan hyökkääjä ja pelasi seuratasolla kotimaansa lisäksi Meksikossa. Hän pelasi Argentiinan maajoukkueessa 20 ottelua.

## Ura
Delgado aloitti pelaajauransa kotimaansa Rosario Centralista. Vuonna 2003 hän siirtyi meksikolaiseen Cruz Azuliin, jossa hän pelasi Aperturassa 16 ottelua ja teki niissä kahdeksan maalia. Seuraavan vuoden Aperturassa hän teki kuusi maalia 15 ottelussa.

8. tammikuuta 2008 Delgado siirtyi ranskalaisseura Lyoniin 11 miljoonan euron siirtokorvauksella. Hän pelasi ensimmäisen ottelunsa Ranskan pääsarjassa 20. tammikuuta 2008 Lensiä vastaan. Delgado vaihdettiin kentälle 85. peliminuutilla Mestarien liigan ottelussa 21. lokakuuta 2009 englantilaista Liverpoolia vastaan ja teki ottelun lisäajalla tärkeän 2–1-voittomaalin Lyonille. Voitto oli muutoinkin merkityksellinen, sillä Lyon voitti ensimmäistä kertaa Mestarien liigassa englantilaisseuran.

## Lähteet

## Aiheesta muualla
* Delgadon tilastot Irish Times -sivustolla
Ildefons Cerdà

**Ildefons Cerdà i Sunyer** (23. joulukuuta 1815 - 21. elokuuta 1876) oli katalonialainen kaavoituksen ja kaupunkisuunnittelun uranuurtaja. Hänet tunnetaan Barcelonan laajennukseksi rakennetun Eixamplen alueen ruutukaavan suunnittelijana.

## Eixamplen ruutukaava
Cerdà sai vuonna 1856 Barcelonan kaupunginhallitukselta toimeksiannon Barcelonaa ympäröivien tasankojen topografisen kartan laatimiseksi. Samalla hän alkoi suunnitella tapoja, joilla ahtaaksi käynyttä keskiaikaista kaupunkia voitaisiin tehokkaasti laajentaa. Cerdà ei löytänyt 1800-luvun puolivälissä sopivaa aineistoa suunnittelutyön pohjaksi, joten hän päätti suunnitella kaavan alusta lähtien itse. Kaava perustui kulmistaan viistetyistä neliöistä koostuviin kortteleihin sekä pitkiin ja leveisiin katuihin, joille pääsi runsaasti auringonvaloa ja joille mahtuivat niin jalankulkijat, hevosvaunut kuin hevosvetoiset raitiovaunutkin.

Ajatus loogisen verkostomaisesta, vehreästä ja valoisasta kaupunkirakenteesta oli 1800-luvulla aikaansa edellä. Koska alue rakennettiin käytännössä puhtaalta pöydältä, päästiin myös esimerkiksi viemäröintiä ja muita järjestelmiä rakentaessa käyttämään viimeisintä teknologiaa. Cerdàn suunnitelmat toteutuivat suurilta osin, mutta tilanpuutteen vuoksi rakennuksista tehtiin lopulta suunniteltua korkeampia ja korttelien sisäpihoille kaavailluista pienistä puutarhoista luovuttiin. Peruskaava on kuitenkin edelleen nähtävissä selkeästi Eixamplen alueen katukuvassa.

## Lähteet
*
Miami Masters

**Miami Open** on vuosittainen Miami Gardensissa, Yhdysvaltain Floridassa järjestettävä tennisturnaus. Turnaus kuuluu miesten ATP Tour Masters 1000 -turnauksiin ja naisten  -turnauksiin. Ensimmäinen turnaus pelattiin vuonna 1985. Turnauksesta piti tulla vuoden ensimmäinen suurturnaus (Australian avoimet pelattiin siihen aikaan joulukuussa). Nykyään miesten ja naisten kaksinpeli pelataan 96 pelaajan kaaviolla ja nelinpelit 32 parin kaaviolla. Turnaus kestää 12 päivää. Pois lukien Grand Slam -turnaukset, Indian Wells Masters on ainoa yhtä suuri turnaus ATP- ja WTA-kiertueilla. Turnauksen koon ja perinteet huomioiden, Miami Openia kutsutaan toisinaan viidenneksi Grand Slam -turnaukseksi.

Turnauksen aikaisempia nimiä ovat olleet **Sony Ericsson Open**, **NASDAQ-100 Open**, **Ericsson Open** ja **Lipton International Players Championships**.

## Tulokset
### Miesten kaksinpeli

### Miesten nelinpeli

### Naisten kaksinpeli

### Naisten nelinpeli

### Sekanelinpeli

## Lähteet
* Turnaus ATP:n sivustolla 
* Turnaus WTA:n sivustolla 

## Aiheesta muualla

* Turnauksen sivut
Grease (soundtrack)

**Grease: The Original Soundtrack from the Motion Picture** on vuonna 1978 julkaistu soundtrack-albumi *[[Grease (elokuva)|samannimiseen elokuvaan]]*. Levyllä ovat muun muassa John Travoltan ja Olivia Newton-Johnin duetoimat ”You’re the One That I Want” ja ”Summer Nights” sekä Frankie Vallin esittämä nimikappale.

Soundtrack oli suuri menestys ympäri maailmaa. Albumia myytiin yli 20 miljoonaa kappaletta ja se oli Yhdysvalloissa listaykkösenä kolme kuukautta.

## Kappaleet
### LP 1
**A-puoli**
#  
# 
# 
#
#  
**B-puoli**
# 
# 
#  
#  
#  
#

### LP 2
**A-puoli**
# 
# 
# 
# 
#  
#   
**B-puoli**
#  
# 
# 
# 
#  
# 
#

## Lähteet
Inna (laulaja)

**Inna** (oikealta nimeltään **Elena Alexandra Apostoleanu**, s. 16. lokakuuta 1986 Mangalia, Romania) on romanialainen tanssimusiikin laulaja.

Innan esikoisalbumi *[[Hot (Innan albumi)|Hot]]* ilmestyi vuonna 2008 ja nousi listaykköseksi useissa maissa. Inna oli ehdolla parhaan laulajan ja parhaan singlen Eska-palkinnon saajaksi Puolassa. Lisäksi hän voitti vuoden 2009 MTV Romania Music Awardseissa useita eri palkintoja. Uransa aikana Inna on voittanut monia palkintoja. Hän oli myös ensimmäinen eurooppalainen naisartisti, joka sai YouTubessa yli miljardi katselukertaa. Inna on Romanian parhaiten myynyt artisti ja aikansa tunnetuimpia romanialaisia.

## Diskografia

* 
* 
* 
* 
* 
* 
* 
* 
* Champagne Problems (2022)
* Just Dance (2023)
* El Pasado (2024)

## Inna Suomessa
Inna on esiintynyt useita kertoja myös Suomessa.

* The Circus 23.2.2013
* Weekend Festival 17.8.2013
* Raumanmeren Juhannus 25.6.2016
* The Circus 25.3.2017
* Weekend Festival 4.8.2017
* Weekend Festival Summer Tour 4.8.2018
* The Circus 8.12.2018
* The Circus 18.1.2020
* Soundfest  9.6.2023
* Kainuun Musiikkijuhlat 10.6.2023
* Power Festival 4.8.2023

## Lähteet

## Aiheesta muualla

* Innan kotisivut
* YouTube-kanava
*
Journal of Negative Results in Biomedicine

**Journal of Negative Results in Biomedicine** on open access -periaatteella toimiva vertaisarvioitu tieteellinen verkkojulkaisu. Se julkaisee tutkimuksia, jotka edistävät yllättävistä, ristiriitaisista, provokatiivisista tai negatiivisista tuloksista käytyä keskustelua vallalla olevista periaatteista.

## Aiheesta muulalla
* Julkaisun kotisivu
Koljatti

**Koljatti** on Jari Tervon politiikasta kertova satiirinen romaani, joka ilmestyi vuonna 2009. Teoksesta on julkaistu myös Veikko Honkasen lukema äänikirja.

Kirja kertoo kuvitteellisesta Suomen pääministeristä nimeltä Pekka Lahnanen, joka tarinan kuluessa muun muassa ehtii aiheuttaa EU-kokouksessa diplomaattisen skandaalin ja lukita myanmarilaisen naistutkimuksen professorin kellariinsa. Kirjan muut henkilöt ovat pääosin omilla nimillään esitettäviä Suomen todellisen pääministerin Matti Vanhasen toisen hallituksen jäseniä ja muita todellisia henkilöitä, kuten Javier Solana ja Vladimir Putin, joka esiintyy myös yhtenä kirjan kertojista. Fiktiivisinä esitetään pääministerin lähimmät avustajat ja perheenjäsenet (kuten kaksospojat Urho ja Kaleva) sekä pääministerin oman puolueen puoluesihteeri Pörhönen.

30. syyskuuta 2010 Helsingin kaupunginteatterissa sai ensi-iltansa romaaniin perustuva samanniminen näytelmä. Näytelmässä Matti Vanhasta muistuttavaa pääministeri Pekka Lahnasta esitti Antti Virmavirta.

## Lähteet

## Aiheesta muualla
*
*
Suostuntaesitys

**Suostuntaesitys** oli Venäjän keisarin tekemä esitys Suomen eduskunnalle, jotta eduskunta myöntyisi ja säätäisi tietyksi ajaksi veron (suostuntavero). Verolla kerättiin varoja tarkoituksiin, joihin valtion vakinaiset tulot eivät riittäneet. Keisari teki esityksen varsinaisten valtiopäivien alussa ja eduskunta lähetti sen valtiovarainvaliokunnan käsittelyyn. Sieltä esitys siirtyi täysistuntoon, jossa se käsiteltiin kolmesti. Esitystä ei voitu jättää lepäämään seuraaviin valtiopäiviin. Uudesta tai lisätystä suostuntaverosta tehty ehdotus raukesi, ellei sitä kannattanut kaksi kolmasosaa annetuista äänistä. Suostuntaesitysmenettely oli voimassa vuoteen 1919 asti.

## Lähteet
Mutiny Within

**Mutiny Within** on Yhdysvalloista kotoisin oleva yhtye, joka soittaa melodista death metallia. Yhtyeellä on levytyssopimus Roadrunner Recordsin kanssa ja on tähän mennessä julkaissut yhden albumin, yhtyeen itsensä mukaan nimetyn *[[Mutiny Within (albumi)|Mutiny Within]]*in.

## Historia
Yhtyeen basisti Andrew Jacobs perusti Children of Bodom -coveryhtyeen vuonna 2002, mutta bändi rupesi pian kuitenkin säveltämään ja soittamaan omia kappaleitaan. Yhtye kävi läpi lukuisia miehistönvaihdoksia, kunnes lopullinen kokoonpano saatiin kasaan. Yhtye kuitenkin kaipasi vielä laulajaa, ja onnekseen löysi YouTube-sivustolta Chris Clancyn lauluvideon. Clancya pyydettiin lentämään kotimaastaan Englannista koelaulutilaisuuteen. Clancy saapui paikalle ja hänet valittiin yhtyeeseen.

Clancyn liityttyä yhtyeeseen Mutiny Within sävelsi useita kappaleita ja keikkaili. Energiset live-esiintymiset herättivät levy-yhtiö Roadrunner Recordsin mielenkiinnon, ja he allekirjoittivat levytyssopimuksen. Yhtye jatkoi sävellystyötä ja rupesi työskentelemään tuottaja Jason Bielerin kanssa. Debyyttialbumin nauhoitusten aikana yhtyeen liittyi myös toinen kitaristi, Clancyn ystävä Dan Bage. Mutiny Within sai viimein kaipaamaansa julkisuutta syksyllä 2009, kun he olivat kiertueella Soulflyn, Prongin ja Cattle Decapitationin kanssa. Vuonna 2010 yhtye julkaisi ensimmäisen levynsä *[[Mutiny Within (albumi)|Mutiny Within]]*in.

## Jäsenet
*Chris Clancy – laulu
*Brandon Jacobs – kitara
*Dan Bage – kitara
*Andrew Stavola – kosketinsoittimet
*Andrew Jacobs – basso
*Bill Fore – rummut

## Julkaisut
### Studioalbumit
*
*
*

## Lähteet

## Aiheesta muualla
*mutinywithin.com Viralliset kotisivut
*
*
Yleismaa

**Yleismaa** on ennen isojakoa käytetty nimitys, joka tarkoitti kylän ulkopuolella sijaitsevaa asumatonta ja kenenkään valtaamatonta erämaata. Isojaoissa yleismaa joko jaettiin kylän osakkaiden kesken tai erotettiin valtiolle liikamaana.

## Katso myös
* Yhteismaa

## Lähteet
Bjärköa-laki

**Bjärköa-laki**, **Bjärköalaki** eli **Bjärkön oikeus** () on Ruotsin vanhin kaupunginlaki. Se on luotu 1200-luvun lopussa tai 1300-luvun alussa, mutta sen ainoa nykypäiviin säilynyt käsikirjoitus on tehty 1340-luvulla. Bjärköalakia noudatettiin Tukholmassa ja eräissä muissa kaupungeissa. Sen syrjäytti noin vuonna 1349 syntynyt Maunu Eerikinpojan kaupunginlaki, joka oli voimassa kaikissa Ruotsin kaupungeissa. Bjärköalaki on muinaisruotsiksi *bjærkøa rætter*, jonka etymologia on epävarma. Sen kantasanaksi on ehdotettu sanaa *birk* (erillään oleva tai syrjäinen alue) tai nimeä *Biærkø*, joka viittaa Björkön saareen Mälaren-järvellä, jossa Birka sijaitsi.

Norjassa on ollut käytössä kaksi samannimistä (*bjarkø-ret*) kaupunginlakia. Vanhempaa lakia käytettiin Trondheimissa ja nuorempaa, 1200-luvulta peräisin olevaa Bergenissä.

## Lähteet
Tara Whitten

**Tara Whitten** (s. 13. heinäkuuta 1980 Toronto) on kanadalainen rata- ja maantiepyöräilijä sekä entinen maastohiihtäjä.

Whitten osallistui hiihdon junioreiden MM-kilpailuihin 1999 ja 2000, aikuisten MM-kilpailuihin Oberstdorfissa 2005 sekä maailmancupin osakilpailuihin vuosina 2001–2005 ilman suurta menestystä. Hän siirtyi maastohiihdosta pyöräilyyn vuonna 2008, jolloin voitti Kanadan mestaruuden pisteajossa ja takaa-ajossa. Lisäksi hän sijoittui maailmancupin osakilpailuissa Manchesterissa toiseksi takaa- ja linja-ajossa sekä Calissa kolmanneksi takaa- ja pisteajossa. 

Whitten sai vuonna 2009 Pruszkówin MM-kilpailuissa hopeaa ratapyöräilyn moniottelussa, omniumissa. Kööpenhaminan maailmancup-kilpailussa hän oli takaa-ajossa toinen. Saman vuoden maantiepyöräilyn MM-kilpailuissa Mendrisiossa hän sijoittui aika-ajossa kahdeksanneksi. Pan-Amerikan-mestaruuskilpailuissa hän sai hopeaa maantieaika-ajossa ja sijoittui kuudenneksi maantieajossa. Hän voitti 2009 myös Kanadan maantieaika-ajon mestaruuden sekä Tour de Prince Edward Island -etappikilpailun ja sen aika-ajo-osuuden.

Whitten voitti Ballerupin ratapyöräilyn MM-kilpailuissa 2010 kultaa omniumissa ja pisteajossa. Pekingin maailmancupkilpailussa hän oli kolmas sekä henkilökohtaisessa että joukkuetakaa-ajossa. Maantiepyöräilyn MM-kilpailuissa Melbournessa hän sijoittui aika-ajossa seitsemänneksi. Delhin Kansainyhteisön kisoissa 2010 hän voitti maantiepyöräilyssä kultaa aika-ajossa sekä ratapyöräilyssä pronssia pisteajossa, takaa-ajossa ja joukkuesprintissä. Melbournen maailmancupissa hän voitti takaa-ajon ja oli toinen omniumissa. Hän oli omniumissa toinen myös Calin maailmancup-kilpailussa.

Whitten voitti omniumin maailmanmestaruuden Apeldoornissa 2011. Hän voitti Pekingin maailmancupkilpailussa omniumin ja oli toinen joukkuetakaa-ajossa. Hän voitti myös omniumin Kanadan-mestaruuden. Maantiepyöräilyn MM-kilpailuissa hän sijoittui aika-ajossa neljänneksi. Calin maailmancupissa hän oli omniumissa toinen.

Whitten sai Melbournen ratapyöräilyn MM-kilpailuissa 2012 pronssia joukkuetakaa-ajossa ja oli samassa lajissa toinen Lontoon maailmancupissa sekä pronssilla Lontoon olympialaisissa. Maantiellä hän voitti prologin Exergy Tour -kilpailussa. Pan-Amerikan kisoissa 2015 hän sai hopeaa maantieaika-ajossa.  Hän voitti 2016 aika-ajon Kanadan-mestaruuden. Cascade Classic -kilpailussa hän voitti aika-ajona ajetun toisen etapin, viidennen etapin sekä kokonais- ja mäkikirikilpailun. Rio de Janeiron olympialaisissa hän oli maantieaika-ajossa seitsemäs.

## Lähteet
Cameroceras

***Cameroceras*** oli mahdollisesti myöhäisen ordovikikauden suurin eläin. Se oli helmiveneisiin (Nautiloidea) kuulunut nilviäinen, muinaisten ammoniittien ja nykyisten mustekalojen kaukainen sukulainen. *Cameroceras* oli oikosarvi, joka eli pitkän, suoran kuoren sisällä. Kuori oli jakautunut onteloihin, jotka eläin saattoi täyttää vedellä tai ilmalla tarpeen mukaan ja näin säädellä uintisyvyyttään. Itse eläin oli melko pieni ja eli kuoren perimmäisessä ontelossa. Suurimmat oikosarvet kuten *Cameroceras* saattoivat kasvaa yli 10 metriä pitkiksi ja niiden lonkerot lähes metrisiksi. Suuri ja raskas kuori vaikeutti uimista merkittävästi.

## Katso myös
* Orthoceras

## Lähteet
* 

## Aiheesta muualla
* 
*
Taio Cruz

**Taio Cruz** (s. 23. huhtikuuta) on brittiläinen laulaja-lauluntekijä ja tuottaja. Hän on kirjoittanut ja tuottanut kappaleita muun muassa Britney Spearsille, Justin Timberlakelle, Justin Bieberille ja Pussycat Dollsille. Vuonna 2008 Cruz julkaisi debyyttialbuminsa nimeltään Departure. Lokakuussa 2009 hän julkaisi toisen albuminsa nimeltä Rokstarr, joka sisältää hänen menestyneimmän kappaleensa "Break Your Heart". Kappale oli ykkösenä sekä Ison-Britannian että Yhdysvaltain singlelistalla. Maaliskuussa 2010 hän julkaisi "Break Your Heart" -kappaleen debyyttisinglenään Yhdysvalloissa.

Kahden ensimmäisen albuminsa välissä ja niiden jälkeen Cruz on tehnyt kappaleita Cheryl Colelle, Keshalle, Alexandra Burkelle, Brandy Norwoodille ja Sugababesille.

## Laulajan ura
### Departure (2008-2009)
Cruzin albumi Departure julkaistiin Britanniassa 17. maaliskuuta 2008. Cruz on tuottanut ja kirjoittanut albumin kappaleet itse. Menestyssinglejen johdosta levy-yhtiön pomo Simon Cowell pyysi Cruzia kirjoittamaan ja tuottamaan kappaleita Alexandra Burkelle, Leona Lewisille ja Shayne Wardille. Syksyllä 2008 Cruz lähti Philadelphiaan työskentelämään yhdysvaltalaisen tuottajan Jim Beanzin kanssa uutta musiikkia Britney Spearsille, Brandy Norwoodille ja Justin Timberlakelle. Häntä kysyttiin myös Anastacian ja Sugababesin seuraaville albumeille.

### Rokstarr (2009-)
Cruz esiintyi Tinchy Stryderin läpimurto-singlellä "Take Me Back", joka sijoittui kolmanneksi Britannian singlelistalla. Tämän jälkeen hän työskenteli toisen albuminsa kanssa, alkuperäiseltä nimeltään T.W.O. (This Way Out), mutta jonka nimeksi muutettiin Rokstarr. Albumi julkaistiin 12. lokakuuta 2009. Albumin ykkössingle "Break Your Heart" julkaistiin 14. syyskuuta 2009 ja se nousi ykkössijalle Britanniassa, jolla se pysyi kolme viikkoa ja top 10:ssä kuusi viikkoa. Cruz on tehnyt myös JLS -yhtyeen uutta vielä nimeämätöntä albumia.

## Rokstarr (tuotesarja)
1. syyskuuta 2009 julkaistiin Rokstarr-niminen tuotesarja, jonka Cruz keksi. Sarjaan kuuluu asusteita, kuten aurinkolaseja ja vaatteita. Muusikot, kuten Fightstar, Shontelle, Keri Hilson ja Kelly Rowland ovat käyttäneet Rokstarr-vaatteita.

## Albumit
* Departure (2008)
* Rokstarr (2009)
* TY.O (2011)

## Lähteet

## Aiheesta muualla

*Taio Cruzin kotisivut 
*Taio Cruz MySpacessa
Pirkko Siitari

**Pirkko Siitari** (s. 1958) oli Nykytaiteen museo Kiasman johtaja viisivuotiskauden vuosina 2010–2015. Vuosina 2008–2010 hän työskenteli Kiasman kokoelmaintendenttinä.

Siitari on koulutukseltaan filosofian kandidaatti. Ennen Kiasmaa hän työskenneli muun muassa Keravan taidemuseon johtajana, Suomen valokuvataiteen museon näyttelypäällikkönä ja Pohjoinen valokuvakeskus ry:n toiminnanjohtajana.

## Lähteet

## Aiheesta muualla
Henrik Arnstad

**John Henrik Arnstad** (s. 2. toukokuuta 1967 Uppsala) on ruotsalainen toimittaja ja kirjailija. Hän on julkaissut useita Suomen historian kohutulkintoja, kuten että Mannerheim ja Hitler olisivat samasta muotista valettuja.

## Teoksia
* *En liten bok om spel*, 1999
* *Spelaren Christian Günther : Sverige under andra världskriget,*, 2006
* *Skyldig till skuld: en europeisk resa i Nazitysklands skugga*, 2009

## Lähteet

## Aiheesta muualla
*
4,4′-bis(dimetyyliamino)bentsofenoni

**4,4′-bis(dimetyyliamino)bentsofenoni** eli **Michlerin ketoni** (C17H20N2O) on bentsofenonin johdannainen. Yhdistettä käytetään väriaineiden ja polymeerien valmistuksessa. Nimen Michlerin ketoni yhdiste on saanut saksalaiselta kemistiltä Wilhelm Michleriltä, joka ensimmäisenä syntetisoi aineen.

## Valmistus
4,4′-bis(dimetyyliamino)bentsofenonia voidaan valmistaa Friedel–Crafts-reaktiolla N,N-dimetyylianiliinista käyttävällä asyloivana reagenssina fosgeenia.
:COCl2 + 2 C6H5N(CH3)2 → ((CH3)2NC6H4)2CO + 2 HCl

## Käyttö
4,4′-bis(dimetyyliamino)bentsofenonia käytetään pääasiassa valmistettaessa väriaineita, erityisesti auramiinin johdannaisia. Näitä väriaineita käytetään paperin, tekstiilien ja nahan värjäämiseen.

Eräs väriaine, jonka valmistuksessa käytetään 4,4′-bis(dimetyyliamino)bentsofenonia on metyylivioletti. Heinrich Caron vuonna 1884 kehittämässä menetelmässä 4,4′-bis(dimetyyliamino)bentsofenoni kondensoituu N,N-dimetyylianiliinin kanssa fosgeenin tai fosforyylikloridin läsnä ollessa muodostaen metyyliviolettia.

4,4′-bis(dimetyyliamino)bentsofenonia voidaan käyttää myös herkistäjänä fotopolymerisoinnissa ja muissa valoreaktioissa. Yhdiste absorboi voimakkaasti aallonpituudeltaan 365&nbsp;nm olevaa säteilyä.

## Karsinogeenisuus
4,4′-bis(dimetyyliamino)bentsofenonin on todettu eläinkokeissa aiheuttavan maksasyöpää sekä koiras- että naarasrotille ja hemangiosarkoomaa koirashiirille. Yhdisteen karsinogeenisuudesta ihmisille ei ole tarkkaa tietoa.

## Lähteet

## Aiheesta muualla
*ChemBlink: 4,4'-Bis(dimethylamino)benzophenone
Yleisurheilu olympialaisissa

**[[Yleisurheilu]]** on yksi olympialaisten alkuperäisistä lajeista, se on ollut olympiaohjelmassa nykyaikaisen olympiahistorian alusta alkaen. Naisten yleisurheilu tuli mukaan olympiaohjelmaan vuonna 1928. Menestynein maa olympialaisten yleisurheilussa on Yhdysvallat. Olympialaisten yleisurheilua hallinnoi kansainvälinen yleisurheiluliitto IAAF.

## Tapahtumataulukko

## Mitalitaulukko

## Lähteet
Under Construction (täsmennyssivu)

**Under Construction** voi viitata seuraaviin:

**[[Under Construction]]*, rap-artisti Missy Elliottin albumi vuodelta 2002
**[[Under Construction (Gentle Giantin albumi)|Under Construction]]*, brittiläisen rockyhtye Gentle Giantin kokoelma vuodelta 1997
**[[Under Construction, Part II]]*, Timbalandin ja Magoon albumi
*Under Construction, kanadalaisen rockyhtye Prismin varhainen nimi.
Taitoluistelu kesäolympialaisissa 1908

**[[Kesäolympialaiset 1908|Vuoden 1908 kesäolympialaisten]] [[taitoluistelu]]** järjestettiin 28. &ndash; 29. lokakuuta 1908 Lontoossa. Tämä oli ensimmäinen kerta, kun taitoluistelu oli mukana olympialaisten ohjelmassa. Tapahtumia olivat miesten yksin- ja muodostelmaluistelu, naisten yksinluistelu sekä pariluistelu. Mukana oli 21 luistelijaa kuudesta maasta.

## Mitalistit
### Miesten yksinluistelu






### Miesten muodostelmaluistelu






### Naisten yksinluistelu






### Pariluistelu






## Mitalitaulukko




## Lähteet
*Sports-Reference: Figure Skating at the 1908 London Summer Games
Mission Control

**Mission Control,** ent. **Exposé**, on macOS-käyttöjärjestelmän ominaisuus. Kun Mission Controllin aktivoi, kaikki avatut ikkunat aukeavat työpöydällä pieninä, jolloin niistä voi valita haluamansa. Menetelmä esiteltiin ensi kerran Mac OS X Pantherissa vuonna 2003, jolloin sitä kutsuttiin nimellä Exposé. Exposé sekä Spaces- ja Dashboard-ominaisuudet yhdistettiin Mission Control -ominaisuudeksi vuonna 2011. 

## Lähteet
Crisantemi

***Crisantemi*** on Giacomo Puccinin vuonna 1890 säveltämä elegia jousikvartetille. Hän sävelsi sen oman ilmoituksensa mukaan yhdessä yössä Savoijin Amadeuksen kuoleman johdosta. Teos on yksiosainen. Puccini lainasi sitä oopperassaan *[[Manon Lescaut (Puccini)|Manon Lescaut]]* (1893).

*Crisantemi* on sovitettu jousiorkesterille; alkuperäistä versiota jousikvartetille ei juuri esitetä.

## Lähteet
Esa Silander

**Esa Silander** (s. 1956) on suomalainen tv-toimittaja, käsikirjoittaja ja tuottaja. Hän on tehnyt lukuisia urheiluaiheisia dokumenttielokuvia ja suunnitellut televisio-ohjelmia.

Silander on kirjoittanut muun muassa Yle TV2:lle tv-sarjoja *[[Ei vanhene koskaan]]*, *[[Kadonneet]]* ja *Rikoksen maailma*. Hän suunnitteli ja juonsi 42-osaisen *Aleksis K* -kirjallisuusohjelman Yle Teemalle. Silander on suunnitellut yhdessä Janne Porkan kanssa *Onnenpallo* -gameshow'n. Hän on ollut käsikirjoittajana Eränkävijät-ohjelmassa, joka palkittiin parhaan tv-ohjelman Kultainen Venla-palkinnolla tammikuussa 2018. 

Silander on kotoisin Turusta. Hän toimi turkulaisessa *[[Auran Aallot]]* -paikallisradiossa sen perustamisesta saakka eli vuodesta 1986 ja oli myöhemmin aseman päätoimittaja. 

Hän on ollut mukana kansainvälisissä televisiotuotannoissa muun muassa Ateenan 2004 ja Pekingin 2008 olympialaisissa sekä juoksulajien päävaroittajana yleisurheilun MM-kilpailuissa 2005.

Kirjallisella puolella Silander on julkaissut Timo Nummelinin elämäkerran *Elämäni pelikentät* yhdessä Turkka Talosen kanssa. Vuonna 2010 ilmestyi Silanderin toimittama teos *Sivuääniä*, joka sisältää mietelauseita Jari Tervon tuotannosta. Kokoelma *Asialliset* ilmestyi 2011, se sisältää aforismeja Kari Hotakainen tuotannosta. 2018 *Karhumies* - Sulo Karjalaisen tarina yhdessä Vesa Tuomisen kanssa.

Silander oli 1979–2007 avioliitossa kirjailija Leena Landerin kanssa. Liitosta on kolme yhteistä lasta.

## Lähteet

## Aiheesta muualla

* 
* http://tv2.yle.fi/juttuarkisto/asiasanat/Kadonneet
* http://elisa.net/elisatv/tvjaradio/tv/tiedot.tv?t=&s=&id=YTE20080229002
* http://tv2.yle.fi/juttuarkisto/kakkonen-kertoo/rikoksen-maailma-0
Sam Anderson

**Sam Anderson** (s. 13. toukokuuta 1945 Wahpeton, Pohjois-Dakota, Yhdysvallat) on yhdysvaltalainen näyttelijä. Hän on näytellyt muun muassa Bernard Nadlerin roolissa televisiosarjassa *[[Lost]]* ja Jack Kaysonin roolissa televisiosarjassa *[[Teho-osasto (televisiosarja)|Teho-osasto]]*. Hän on myös esiintynyt elokuvissa *[[Forrest Gump]]* ja *[[La Bamba (elokuva)|La Bamba]]*.

## Valikoitu filmografia

## Aiheesta muualla

*
Evil Dead: Regeneration

**Evil Dead: Regeneration** on Cranky Pants Gamesin kehittämä ja THQ:n julkaisema hack and slash -peli, joka on julkaistu vuonna  Windowsille, PlayStation 2:lle, Xboxille ja matkapuhelimille.

Peli perustuu *[[Evil Dead]]* -elokuvatrilogiaan ja asettaa pelaajan synkkiin ympäristöihin. *Regenerationin* edeltäjä on *[[Evil Dead: A Fistful of Boomstick]]*.

## Pelaaminen
Pelaaminen koostuu enimmäkseen tappamisesta, jonka sekaan on laitettu pienien pulmien selvittämistä. Pelaaja ottaa Ash Williamsin roolin ja taistelee ”Deaditien” armeijaa vastaan. Pelaaja voi löytää erilaisia aseita, joita voi käyttää erilaisissa tilanteissa. Pelin alussa Ash saa apurikseen Samin, joka taistelee hänen kanssaan. Toisin kuin muissa peleissä, Sam kuolee koomisesti monta kertaa pelin aikana. Pelaaja voi potkaista Samin aukinaisiin oviin tai vihollisiin, jotta niiltä lähtisi päät irti. Pelaaja voi myös laittaa Samin ryömimään tunnelia pitkin katkaisimen luokse. Pelaaja saa automaattisesti loppumattomat panokset aseisiinsa ja loppumattomat bensat moottorisahaansa. Uusi elementti on ”Rage”-tila; kun pelaaja tappaa tarpeeksi vihollisia, Rage-mittari nousee. Kun mittari on täynnä tarpeeksi, Ash pääsee Rage-tilaan, jolloin hänestä tulee tavallista voimakkaampi, tuplaa Ashin tekemien vahinkojen voiman ja hän menettää energiaa vihollisten hyökkäyksistä vähemmän.

## Vastaanotto
Peli GameSpotin arvostelussa arvosanaksi 6.9/10.

## Lähteet
L. Scott Caldwell

**Laverne Scott Caldwell** (s. 17. huhtikuuta 1950 Chicago, Illinois, Yhdysvallat) on yhdysvaltalainen näyttelijä, joka tunnetaan muun muassa roolistaan Rose Hendersonina televisiosarjassa *[[Lost]]*. Hän on myös näytellyt elokuvissa *[[Takaa-ajettu]]* (1993) ja *[[Mystery, Alaska]]* (1999) sekä televisiosarjassa *[[Southland (televisiosarja)|Southland]]*.

## Filmografia

## Aiheesta muualla
* 
*
Kent Manderville

**Kent Stephen Manderville** (s. 12. huhtikuuta 1971 Edmonton, Alberta, Kanada) on kanadalainen entinen jääkiekkoilija ja olympiamitalisti. Hän pelasi NHL:ssä yhteensä 646 ottelua ja teki niissä tehot 37+67=104. Jäähyminuutteja hän keräsi 348.

## Ura
Manderville pelasi vuodet 1989–1991 Cornellin yliopistojoukkueessa. Hänet valittiin ECAC:n vuoden tulokkaaksi 1990. Ennen tätä Calgary Flames varasi hänet 24. pelaajana vuonna  ja Manderville oli joukkueen ykkösvaraus. Manderville ei kuitenkaan ikinä pelannut Flamesissa, vaan hänet kaupattiin helmikuussa 1992 suuressa kaupassa Doug Gilmourin, Jamie Macounin, Rick Wamsleyn ja Ric Nattressin kanssa Toronto Maple Leafsiin vaihdossa Gary Leemaniin, Aleksandr Godinjukiin, Jeff Reeseen, Michel Petitiin ja Craig Berubeen. Hän pelasi loppukauden aikana 15 NHL-ottelua. Ennen Maple Leafsia Manderville pelasi Kanadan maajoukkueessa. Hän edusti samana kautena Kanadaa myös Albertvillen olympiakisoissa, joista tuli hopeaa. Manderville kaupattiin Edmonton Oilersiin vaihdossa Peter Whiteen ja vuoden  neljännen kierroksen varausvuoroon joulukuussa 1995. Manderville siirtyi marraskuussa 1996 vapaana agenttina Hartford Whalersiin.

Maple Leafsissa, Oilersissa ja Whalersissä Manderville pelasi osan kausistaan myös farmin puolella, mutta hän vakiinnutti paikkansa NHL:ssä kaudella 1997–1998 Mandervillen pelatessa Carolina Hurricanesissa. Hartford Whalers vaihtoi nimensä Carolina Hurricanesiksi ja muutti Raleighiin. Manderville pelasi Hurricanesissa maaliskuuhun 2000 asti, kunnes hänet kaupattiin Philadelphia Flyersiin vaihdossa Sandy McCarthyyn. Kausi 2001–2002 jäi Mandervillellä vain 38 ottelun mittaiseksi, kun hän loukkasi nilkkansa 27. lokakuuta 2001 pelatussa ottelussa Montréal Canadiensia vastaan. Maaliskuussa 2002 hänet kaupattiin Pittsburgh Penguinsiin vaihdossa Billy Tibbettsiin.

Manderville siirtyi kaudeksi 2003–2004 Eurooppaan ja Ruotsin Elitserien-joukkue Timrå IK:n riveihin vapaana agenttina marraskuussa 2003. Hän viihtyi Timråssa kolme kautta ja oli kaudella 2005–2006 Elitserienin paras aloittaja 59,7 prosentillaan. Manderville siirtyi kaudeksi 2006–2007 jääkiekon SM-liigan Espoo Bluesiin, mutta liittyi joukkueeseen vasta lokakuussa 2006 perhesyistä. Hän teki runkosarjassa 45 ottelussa tehot 19+17=36. Manderville pelasi lähinnä joukkueen ykkösketjussa maanmiehensä, pistepörssivoittaja Martin Kariyan sekä tšekkiläisen Ladislav Kohnin kanssa. Jatkoaika.comin toimitus valitsi Mandervillen runkosarjan parhaaksi alivoimapelaajaksi sekä puolustavaksi hyökkääjäksi.

Mandervillen ura päättyi kauteen 2006–07.
### Maajoukkue

Manderville pelasi talviolympialaisten 1992 lisäksi myös alle 20-vuotiaiden MM-kilpailuissa vuosina 1990 ja 1991. Hän voitti molemmista kultaa.

## Uran jälkeen
Uransa jälkeen Manderville alkoi lukemaan lakia. Hän analysoi myös kauden 2007–2008 Ottawa Senatorsin pelejä CHRO-TV:ssä.

## Tilastot

## Lähteet
*
*
*

### Viitteet
Felix Brych

**Felix Brych** (s. 3. elokuuta 1975 München, Länsi-Saksa) on saksalainen jalkapalloerotuomari. Hän on tuominnut Saksan Bundesliigassa vuodesta 2004 lähtien. Kansainvälinen erotuomari hänestä tuli vuonna 2007.

Brych on tuominnut Mestarien liigan ja Uefa-cupin otteluiden lisäksi aikuisten maaotteluita.

Ammatiltaan Brych on lakimies.

## Aiheesta muualla
* Esittely World Referee -sivustolla
Maija Koivusaari

**Maija Anneli Koivusaari** (myöh. **Laihorinne**, s. 22. toukokuuta 1941 Kannus) on suomalainen pikajuoksija ja pituushyppääjä. Hän edusti urallaan Kannuksen Pilkettä ja Kannuksen Urheilijoita (jotka yhdistyivät myöhemmin Kannuksen Uraksi) sekä Kokkolan Veikkoja.

Maija Laihorinteen puoliso oli kansallisen tason kiekonheittäjä Lauri Laihorinne ja lanko niin ikään kiekonheittäjä Toivo Laihorinne. Pikajuoksija Helinä Marjamaa (o.s. Laihorinne) on Toivo Laihorinteen nuorin tytär.

Maija Koivusaari edusti Suomea Belgradin EM-kisoissa 1962, joissa hän osallistui pituushypyn karsintaan. Hän ei päässyt loppukilpailuun, vaan oli kuudestoista tuloksella 580. Maaotteluissa hän edusti Suomea 100 metrillä yhdeksän, pituushypyssä kahdeksantoista ja 4&nbsp;×&nbsp;100 metrin viestissä yksitoista kertaa. Hän on pituushypyssä tehnyt Suomen ennätyksen kuusi kertaa.

## Kalevan kisojen mitalit

## Ennätykset

*Lähde: Tilastopaja*

## Lähteet
Suomirokkia 14

__NOTOC__
**Suomirokkia 14** (*36 kuuminta kesähittiä!!*) on samannimisen, Poko Rekordsin julkaiseman, kokoelmalevysarjan neljästoista osa. Se julkaistiin 19. elokuuta 2009.

## Kappaleet

### CD 1
# PMMP: Rusketusraidat
# Valvomo: Mikä kesä
# Haloo Helsinki!: Mun sydän sanoo niin (Kesäkumi 2009)
# Maija Vilkkumaa: Kesä
# Zen Café: Piha ilman sadettajaa
# Don Huonot: Viimeinen kesä
# Tehosekoitin: Asfaltti polttaa
# Neljä Ruusua: Missä vaan
# Anssi Kela: Karhusaari
# Viikate: Tie
# Tiktak: Heilutaan
# Ne Luumäet: Kesäloma on kesällä
# Scandinavian Music Group: Tällaisena kesäyönä
# Leevi & The Leavings: Raparperitaivas
# Ville Valo & Agents: Paratiisi
# Ville Leinonen: Kesän lapsi
# Poverty Stinks: Summer Will Never End
# Nightwish: Sleeping Sun

### CD 2
# Popeda: Kuuma kesä
# J. Karjalainen: Villejä lupiineja
# Eppu Normaali: Vihreän joen rannalla
# Mamba: Vielä on kesää jäljellä
# Ilona: Kesäpano
# Papu ja Pojat: Helle
# Aknestik: Kesällä ei mennä nukkumaan
# Keba: Kesä Espalla
# Sielun Veljet: Kanoottilaulu
# Dingo: Juhannustanssit
# Yö: Tää kesä
# Suurlähettiläät: Elokuun 11.
# Maarit: Jäätelökesä
# Topi Sorsakoski & Agents: On kesäyö
# Hassisen Kone: Kulkurin iltakalja
# Martiz: Hietaniemi biitsi
# Woude: On kesä vasta alussa
# Lapinlahden Linnut: Vihtaasi on kustu

## Katso myös
* Suomirokkia-sarjan muut julkaisut
Cicero (lehti)

**Cicero** on saksalainen aikakauskirja, jonka aihepiirinä on politiikka. Lehti ilmestyy kerran kuussa Berliinissä, ja sitä julkaisee sveitsiläinen Ringier Publishing. Lehden päätoimittaja on Michael Naumann. Lehden levikki on  80&nbsp;000.

Lehden perustaneen toimittaja Wolfram Weimerin esikuvina olivat *[[The New Yorker]]* ja *[[The Atlantic Monthly]]*. Vaikka poliittiset lehdet eivät uutismakasiini *[[Focus (lehti)|Focuksen]]* perustamisen jälkeen ole kestäneet Saksan aikakauslehtimarkkinoilla ja yritys TransAtlantikin perustamiseksi 1980-luvulla jo kerran epäonnistui, Ciceron levikki on tavoittanut 80&nbsp;000 kappaleen rajan. Lehden nimi viittaa roomalaiseen kirjailijaan Marcus Tullius Ciceroon. 

Lehden yleinen poliittinen linja on konservatiivinen, mihin sisältyy perinteinen talousliberalismi. Sananvuoron saavat usein ympäristöskeptikot ja "islamkriitikot". Lehden kirjoittajat ovat usein nimekkäitä vaikuttajia. Se käsittelee usein naisen asemaa ja provosoi keskustelua, kuten julkaistessaan unkarilaisen kirjailijan Péter Nádasin Berliinin Holocaust-muistomerkkiä koskevan arvostelun.

Lehden perustaja Wolfram Weimer työskenteli sen päätoimittajana tammikuun 2010 loppuun, minkä jälkeen päätoimittajajaksi tuli Zeitin toimittaja Michael Naumann. Weimer on siirtynyt 1. maaliskuuta alkaen Focus-lehden kehityspäälliköksi, ja syyskuussa 2010 hänestä tulee sen päätoimittaja.

Lehden toimitustilat joutuivat tarkastuksen kohteeksi vuonna 2005. Syynä oli lehdessä julkaistu artikkeli jordanialaisesta terroristista Abu Mus’ab al-Zarqawista. Artikkelissa oli siteerattu liittotasavallan poliisin luottamuksellista aineistoa. Saksan lehdistössä tapaus tunnetaan nimellä Cicero-Affäre. 

## Lähteet

## Aiheesta muualla

* ''Ciceron'' verkkosivusto
Oberliga

**Oberliga** on saksankielinen nimitys useille Saksan tai Itä-Saksan alueen kattaville urheilusarjoille. 

*Oberliga Nordost
*Oberliga (jalkapallo)
*Oberliga (jääkiekko)
*DDR-Oberliga
Hilkka Kivistö

**Hilkka Helena Kivistö** (s. 19. maaliskuuta 1944 Lapua) on entinen suomalainen pikajuoksija. Hän edusti Lappeenrannan Urheilu-Miehiä ja Kauhavan Wisaa.

Kivistö voitti Lappeenrannassa 1962 SM-kultaa 200 metrillä ja hopeaa 400 metrillä. Turussa 1963 hän voitti toistamiseen 200 metrin Suomen mestaruuden.

Hän juoksi 100 metriä parhaimmillaan aikaan 12,2 (1962), 200 metriä 25,2 (1963), 300 metriä 41,8 (1961) ja 400 metriä 57,2 (1963).

## Lähteet
Mutiny Within (albumi)

__NOTOC__
**Mutiny Within** on samannimisen yhtyeen esikoisalbumi, joka julkaistiin 22. helmikuuta 2010. Laulaja Chris Clancyn liityttyä yhtyeeseen Mutiny Within sävelsi 50 kappaletta, joista parhaat 11 valittiin nauhoitettavaksi levylle. Clancyn ystävä Dan Bage liittyi yhtyeeseen soittamaan kitaraa nauhoituksien aikana.

## Kappaleet
#
#
#
#
#
#
#
#
#
#
#

## Kokoonpano
* Chris Clancy – laulu
* Brandon Jacobs – kitara
* Dan Bage – kitara
* Andrew Stavola – kosketinsoittimet
* Andrew Jacobs – basso
* Bill Fore – rummut

## Arvostelut
* AllMusic: 
* PopMatters: 

## Lähteet
* 
*
*
*

### Viitteet

## Aiheesta muualla
* 
*
Ammunnan maailmancup 2010

**Ammunnan maailmancupin 2010** järjestää Kansainvälinen Ampumaurheiluliitto (ISSF) ja siinä kilpaillaan seitsemässä osakilpailussa ja kahdessa finaalissa. Maailmancupin osakilpailun kilpailupaikkoina toimivat Acapulco, Belgrad, Dorset, Fort Benning, Lonato, Peking ja Sydney. Maailmancupin finaalit ammutaan haulikkolajeissa Istanbulissa ja pistooli- että kiväärilajeissa Münchenissä. Finaaleihin osallistumisoikeuden saavat lajin edellisen vuoden maailmancupin finaalin voittaja ja kahdeksan maailmancupin osakilpailuissa menestynyttä urheilijaa. Myös järjestäjämaalla on mahdollisuus saada edustajiaan mukaan. Maailmanmestaruuskilpailuiden mitalistit maailmancupissa ammuttavissa lajeissa saavat lisäksi osallistumisoikeuden finaaliin.

## Aikataulu

## Mitalistit
### Miesten pistooli

### Naisten pistooli

### Miesten kivääri

### Naisten kivääri

### Miesten haulikko

### Naisten haulikko

## Maailmanennätykset
Maailmancupissa syntyneet uudet ja sivuavat maailmanennätykset.

## Lähteet
*
*
*
*
*
*
*
*
*
*
*
*
*
Tuomas Sallinen (kolmiloikkaaja)

**Tuomas Sallinen** (s. 25. elokuuta 1958 Helsinki) on suomalainen yleisurheilija ja urheiluvalmentaja. Hänen päälajinsa omalla urheilu-urallaan oli kolmiloikka. Hän edusti Riihimäen Kiskoa, Turun Rientoa ja Kosken Kaikua.

SUL:n kolmiloikan lajivalmentajana Sallinen toimi vuosina 1991–1998. Henkilökohtaisia valmennettavia ovat olleet muun muassa Markku Rokala, Janne Kinnunen, Johan Meriluoto, Toni Huikuri, Teija Hannila, Topias Koukkula, Kristiina Mäkelä ja Ella Junnila.

Sallinen toimi 2012–2016  Suomen miesten lentopallomaajoukkueen fysiikkavalmentajana. Lentopallon seurajoukkuetasolla Sallinen on vastannut muun muassa Raision Loimun, LP Viesti Salon, Leka Volleyn, Perttelin Peikkojen, Salon Viestin, Piivolleyn ja Korson Vedon fysiikkavalmennuksesta. 

Sallinen voitti kolmiloikan Suomen-mestaruuden Turussa 1989. Hän saavutti SM-pronssia vuosina 1985,  1987 ja 1988. Sisäratojen SM-pronssia hän saavutti vuonna 1989. Korkeushypyssä hän sijoittui Kalevan kisoissa parhaimmillaan yhdeksänneksi vuonna 1983.

Sallinen edusti Suomea kahdeksassa ulkoratojen ja yhdessä sisäratojen maaottelussa vuosina 1985–1992. Hänen ennätyksiään ovat 16,26&nbsp;m kolmiloikassa vuodelta 1989, 216&nbsp;cm korkeushypyssä vuodelta 1982 sekä 702&nbsp;cm pituushypyssä vuodelta 1986.

## Vuosittainen kehitys kolmiloikassa

w = myötätuulitulos

## Lähteet
Alex Blignaut

**Alex Blignaut** (30. marraskuuta 1932 Johannesburg – 15. tammikuuta 2001 Honeydew, Johannesburg) oli eteläafrikkalainen kilpa-autoilija ja kilpatallin omistaja, joka osallistui yhteen Formula 1 -sarjan MM-osakilpailuun kaudella 1965, Etelä Afrikan GP:hen. Hän kuitenkin vetäytyi kilpailusta, eikä osallistunut kilpailuun lainkaan. Blignaut kilpaili myös kahdessa MM-sarjan ulkopuolisessa kilpailussa, Randin GP:ssä kausina 1963–1964 ollen molemmissa 12. Blignaut kilpaili myös Etelä-Afrikan F1 mestaruussarjassa omalla Alex Blignaut Racing tiimillään 1960–1970-luvulla saavuttaen useita voittoja. Muun muassa Eddie Keizan ja Ian Scheckter kilpailivat hänen tiimissään.

Blignaut toimi myöhemmin SAMRaC:n sihteerinä. Hän kuoli kotitilallaan vuonna 2001 saatuaan sähköiskun korjatessaan koneistoa.

## Lähteet
Nopolan koulu

**Nopolan koulu** eli **Nopolan yhtenäiskoulu** on Kyyjärven kirkonkylässä toimiva yhtenäiskoulu (luokka-asteet 0-9).  Se on samalla kunnan ainoa peruskoulu. Koulu on saanut tunnustusta yhteisöllisyydestään ja vastaanottanut esimerkiksi vuoden keskisuomalaisen alakoulun palkinnon (2011).

Vuonna 2021 yhtenäiskoulua kävi 141 perusasteen opiskelijaa. Heistä 104 oli alakoulun ja 33 yläkoulun oppilaita. Lisäksi Nopolan koulussa esikoulua kävi 12 lasta. 

Nopolan koulun aiempi rakennus tuli elinkaarensa päähän 2010-luvun puolivälissä. Kunta päätti rakentaa tilalle myös päiväkodin sisältävän uudisrakennuksen. Laaja-Arkkitehtien suunnittelema uusi koulurakennus valmistui ja vihittiin käyttöön vuonna 2018.

## Lähteet

## Aiheesta muualla
*Nopolan koulu ja päiväkoti (video 4:03 min, 2018) (youtube.com)